ТИТАН е международен производител на цимент и строителни материали с над 120 години опит в индустрията, който постоянно се води от своя ангажимент за устойчиво развитие. Компанията обслужва клиенти в над 25 страни по света чрез мрежа от 14 циментови завода и 3 завода за смилане на цимент. ТИТАН управлява кариери, бетонови центрове , терминали и други производствени мощности и дистрибуторски центрове като осигурява работа на около 5 400 души по целия свят.

„Златна Панега Цимент” АД е с над 100 години опит в тежката промишленост и е един от основните производители на качествен цимент в страната. Компанията се стреми постоянно да допринася към подобряването на стандарта на живот в региона, спомага за опазването на околната среда и подкрепя социални и културни дейности. За поредна година стартира нашата стажантска програма, която цели развитието на млади хора, които да имат желание за работа и споделят нашата ценностна система. Екипът ни търси **стажант за отдел Планиране и Отчетност**.

**С какво ще се занимавате докато сте при нас:**

• ще работите и ще се учите от екип от опитни и квалифицирани специалисти;

• ще се запознаете със структурата и организацията на работа в отдел Планиране и отчетност;

• ще се запознаете със системата за управление на бизнеса SAP R3;

• ще участвате в събирането и анализа на данни нужни за оперативните решения;

• ще наблюдавате и подпомагате процеса по събиране на информация и изготвянето на цялостен отчет за ръководството;

• ще участвате заедно с екипа в инвентаризацията на складовете за готова продукция и суровини;

• ще се запознаете с начина на бюджетиране и последващ контрол.

**Ние бихме избрали вас, защото:**

• сте студент последен курс на обучение или завършил висше образование, специалност „Счетоводство и контрол”, „Финанси” или друга икономическа специалност;

• владеете добре английски език;

• притежавате добра компютърна грамотност - MS Excel;

• вие сте целеустремен, любопитен и организиран;

• искате да работите в екип.

**Вие бихте избрали нас, защото:**

• ще придобиете практически опит в динамична работна среда;

• ще бъдете част от международна компания;

• ще ви предоставим платен стаж на трудов договор с минимална продължителност 1 месец, възможност за продължаване от 3 до 6 месеца и възможност за постоянен договор при добро представяне.

Ако предложението представлява интерес за Вас и желаете да кандидатствате, моля изпратете актуална автобиография. Одобрените по документи кандидати ще бъдат поканени на интервю.

Всички кандидатури ще бъдат разглеждани като конфиденциални.